মিনিউ নদী

মিনিউ (/ˈmiːn.juː/) বা মিনিও হলো গ্যালিসিয়ার দীর্ঘতম নদী, এর দৈর্ঘ্য ৩৪০ কিলোমিটার (২১০ মাইল)। নদীটির কিছু অংশ পর্তুগালের সীমান্ত দিয়ে প্রবাহিত। প্রবাহের দিক থেকে এটি আইবেরীয় উপদ্বীপের চতুর্থ নদী; দৌরো, এব্রো এবং টেগাসের পরেই এর অবস্থান। মিনিউ নদীর পানি আঙ্গুরের ক্ষেত ও কৃষিজমিতে সেচ কাজে এবং জলবিদ্যুৎ উৎপাদনে ব্যবহৃত হয়। এটি স্পেনীয়-পর্তুগিজ সীমান্তের একটি অংশও অঙ্কিত করে। প্রাচীন ইংরেজ মানচিত্রে এটিকে মিনো হিসাবে উপস্থাপন করা হয়েছে। মিনিউ নদীর উৎস লুগোর উত্তরে গ্যালিসিয়ার পেদ্রেগাল দ্য ইরিমিয়া নামক জায়গায় অবস্থিত। ৭৩ কিলোমিটার (৪৫ মাইল) পর নদীটি এই পুরোনো রোমান শহরের প্রাচীরের ঠিক দক্ষিণ দিক দিয়ে গড়ে ৪২ ঘন মি./সে. প্রবাহ নিয়ে বয়ে চলে। এরপর গিরিখাতের মধ্য দিয়ে দক্ষিণ দিকে প্রবাহিত হয়ে উত্তর ওউরেন্সে এসে প্রসারিত হয়। পোর্টোমারান থেকে ফ্রিয়েরা পর্যন্ত নদীটির কয়েকটি জলাধার রয়েছে। দৈর্ঘ্য বরাবর জলাধারগুলোর মধ্যে রয়েছে: বেলেসার ৬৫৪ ঘন হেক্টোমিটার (৫৩০,০০০ একর.ফুট), পিয়ারেস ১৮২ ঘন হেক্টোমিটার (১৪৮,০০০ একর.ফুট), ভেলে ১৭ ঘন হেক্টোমিটার (১৪,০০০ একর.ফুট), ক্যাস্ট্রেলো ৬০ ঘন হেক্টোমিটার (৪৯,০০০ একর.ফুট) এবং ফ্রিয়েরা ৪৪ ঘন হেক্টোমিটার (৩৬,০০০ একর.ফুট)। ওউরেন্স থেকে প্রায় ২০ কিলোমিটার (১২ মাইল) দূরে অস পিয়ারেসে মিনিউ নদী ১০২ ঘন মি./সে. প্রবাহ নিয়ে এর প্রধান উপনদী সিলের ১৮৪ ঘন মি./সে. প্রবাহের সাথে মেশে। ওউরেন্স পেরিয়ে রিবাডাভিয়া শহরের কাছে ফ্রিয়েরাতে একটি বড় বাঁধ রয়েছে, যা রিবেইরো ডিওপি মদ (অঞ্চলটির নাম অনুসারে নামকরণ) এর জন্য বিখ্যাত। সেখানে মিনিউর গড় প্রবাহ ৩১৬ ঘন মি./সে.। পরে নদীটি দক্ষিণ-পশ্চিম দিকে প্রবাহিত হয়ে মেলগাসোর কাছে পর্তুগিজ সীমান্তে পৌঁছে। গ্যালিসিয়ার মধ্য দিয়ে ২০০ কিলোমিটার (১৬০ মাইল) অতিক্রমের পর মিনিউ প্রধানত পশ্চিম দিকে পর্তুগালের প্রায় ৮০ কিলোমিটার (৫০ মাইল) সীমানা নির্ধারণ করে। এই নদীর উপত্যকা এক সবুজ অঞ্চল, যেখানে জমিটি বছরের সময় অনুসারে ভুট্টা, আলু, বাঁধাকপি এমনকি কিউই ফল বা কেবল ঘাস উৎপাদন করতে ব্যবহৃত হয়। যেখানেই ফাঁকা জমি সেখানে নদী এবং উদ্যানগুলি চাষ করা হয়, লতা ও আঙ্গুর থেকে প্রস্তুত করা হয় "ভিনিও ভার্দে" এবং রিবেইরো মদ, উভয়ই এই অঞ্চলে নতুন। মনসাও, আরবো এবং মেলগাসোসহ আশেপাশের এলাকায় উৎপাদিত হয় বিখ্যাত পর্তুগিজ মদ আলভারিনিও বা স্পেনীয় ও গ্যালিশিয় আলবারিনিও। মধ্যযুগীয় শহর মেলগাসো ও মনসাও পেরিয়ে মিনিউ স্পেনীয় তুই এবং পর্তুগিজ ভ্যালেন্সা দো মিনিও শহর দুটিকে বিভক্ত করে। শহরগুলো সড়ক ও রেলপথের জন্য একটি গুরুত্বপূর্ণ সেতুর সাথে সংযোগ রক্ষা করে। উভয় শহরেই রয়েছে সংরক্ষিত দুর্গ, শহর দুটি জাতীয় স্মৃতিস্তম্ভ হিসেবে বিবেচিত। মিনিউ গ্যালিশিয়ান এ গার্ডা এবং পর্তুগিজ কামিনিয়ার মধ্য দিয়ে প্রবাহিত হয়ে গড়ে ৪২০ ঘন মি./সেকেন্ড প্রবাহ নিয়ে আটলান্টিক মহাসাগরে মেশে। লুগো প্রদেশের উত্তর-পূর্বে মেইরা পৌরসভায় অবস্থিত সিয়েরা দ্য মেইরার পেদ্রেগাল দ্য ইরিমিয়ায় নদীটি সমুদ্রপৃষ্ঠ থেকে প্রায় ৬৯৫ মিটার (২,২৮০ ফুট) উপরে উৎপত্তি লাভ করে। এটি মেইরা শহরের মধ্য দিয়ে প্রবাহিত হয়ে ফনমিনিয়া উপহ্রদে পৌঁছায় (এ পাস্তোরিজা পৌরসভায়)। এই উপহ্রদটি একই প্রদেশে অবস্থিত। যদিও ভুল, তবু ঐতিহাসিকভাবে এটিই এর জন্মস্থান হিসেবে বিবেচিত। মিনিউ নদী আইবেরিয়ান উপদ্বীপের দুটি বৃষ্টিপাত প্রধান এলাকা- গ্যালিশিয় স্তূপপর্বত ও ক্যান্টাব্রিয় পর্বতশ্রেণি এবং লেওনের পর্বতমালার মধ্য দিয়ে প্রবাহিত হয়। ফলে মিনিউ আটলান্টিক অঞ্চলের প্রধান নদীগুলোর একটি। নদীটির উপরের দিকের গতিপথের পুরোটাই বায়োস্ফিয়ার রিজার্ভ হিসেবে ঘোষণা করা হয়েছে। মিনিউ নদীর প্রথম ৬৪ কিলোমিটার (৪০ মাইল) লুগোর (টেরাচা) মালভূমি জুড়ে অবস্থিত। এটি মূলত ভূমিক্ষয়ের দ্বারা প্রায় সমভূমিতে পরিণত একটি অঞ্চল, যার উচ্চতা সমুদ্রপৃষ্ঠ হতে ৪৫০ থেকে ৬৫০ মিটার (১,৪৮০ থেকে ২,১৩০ ফুট)। এর প্রধান উপনদীগুলো হলো সিল, নেইরা, আভিয়া, বার্বান্তিনিয়ো, ব্যুবাল, আর্নোয়া নদী। ই. বাসকুয়াসের মতে, "মিনিউ" শব্দটি "মিনিয়াস" নামে তালিকাভুক্ত, এটি মূলত প্রাচীন ইউরোপীয় নদীর নামকরণের অংশ। শব্দটি ইন্দো-ইউরোপীয় মূল "মেই-" অর্থাৎ 'হাঁটা, যাওয়া' থেকে উদ্ভূত। মিনিউ নদী সম্পর্কে প্রচলিত গল্প গ্যালিশিয়ান পৌরাণিক চরিত্রসমূহের মৌখিক ঐতিহ্য তুলে ধরে। বলা হয় এরা রিও মিনহোর অববাহিকায় বাস করত, যেমন- এই নদীতে বাস করা ফাইটিসাইরাস (ডাইনি), জলাশয় জুড়ে অবস্থিত কূপগুলিতে বসবাস করা জারকোস এবং উভচর মৎস্যপুরুষ যারা জল ও স্থল উভয় জায়গায় চলাচল করতে পারত। পন্টেভেদ্রা রিও টামাক্স (কার্বাল্লাস, কার্বালো বা কারভালো নামেও পরিচিত) রিও পেগো রিও সেরিক্সো দা ব্রিনহা রিও ফারনিয়া (ফোরকাদেলাও বলা হয়) রিও লোরো রিও ক্যাসলাস রিও টি রিও উমা রিও দেবা (বাম তীরে আরও একটি দেবা নদী আছে) রিও রিবাডিল রিও সিয়া ওউরেন্স রিও আভিয়া রিও বারবান্তিনিও রিও বুবল লুগো রিও আসমা রিও নারান রিও ফেরেইরা রিও মেরা রিও নারলা রিও লাড্রা রিও তমোগা রিও আনলো পর্তুগাল রিও মৌরো রিও গাদানহা রিও কাউরা ওউরেন্স রিও দেবা রিও আরনোইয়া রিও বার্বানিয়া রিও লোনিয়া সিল নদী লুগো রিও সার্দিনেইরা রিও লোও রিও নীরা রিও চমোসো রিও রব্রা (রিও সান্তা মার্টা নামেও পরিচিত) রিও লেয়া রিও আজমার Río Barja, Francisco Javier; Rodríguez Lestegás, Francisco (১৯৯২)। Os rios galegos: morfoloxia e rexime। Santiago de Compostela: Consello da cultura galega। আইএসবিএন 84-87172-76-8।  Cf. p. 534, "La Hidronimia de Galicia: tres estratos ..". http://www.mondonedoferrol.org/estudios-mindonienses/MINDONIENSES%2024%20[protegido].pdf ওয়েব্যাক মেশিনে আর্কাইভকৃত ১১ জুন ২০১৬ তারিখে Revista Natura। 25। এপ্রিল ১৯৮৫।  |শিরোনাম= অনুপস্থিত বা খালি (সাহায্য)